《十僧诗和曾子唯 其四 讲僧》
明代·黎景义

摇麈谈真性，青烟绕梵炉。任教鹅自伏，不管貉相𨵦。

法舍飘花雨，精坛聚石徒。谁云有文字，难与悟浮屠。

作者简介：黎景义（一六〇三—一六六二？），一名内美，字克和。顺德人。明思宗崇祯间诸生。黎遂球、陈邦彦、梁朝钟、陈子壮、张家玉等皆为其友。明清鼎革，奉母隐居桃山不出。著有《二丸居集》八卷。清陈伯陶编《胜朝粤东遗民录》有传。